[{"text_idx": "#000002", "text": "C\u0302u vi forgesis vian pasvorton?"}, {"text_idx": "#000004", "text": "Enhavas iujn ajn de miaj terminoj"}, {"text_idx": "#000005", "text": "J\u0302azo: muziko de la popolo"}, {"text_idx": "#000007", "text": "J\u0302azo estas muzika stilo, kiu evoluis en Usono fine de la 19-a jarcento. J\u0302az- muziko miksas elementojn de pluraj muzikstiloj per diversaj instrumentoj. Improvizado, kiam ludantoj kreas muzikon surloke, estas grava aspekto de j\u0302aza prezentado."}, {"text_idx": "#000008", "text": "Sed provi difini j\u0302azon estas kiel provi difini Usonon: la renkontig\u0302o de kulturoj, la cikatroj de sklaveco; g\u0302i estas ideo, kiun neniu unuopa homo kreis kaj neniu posedas. Antau\u0306 hiphopo, antau\u0306 rokenrolo, j\u0302azo estis la originala muziko de la popolo."}, {"text_idx": "#000009", "text": "J\u0302azo naskig\u0302is en Nov-Orleano, Luiziano. G\u0302i komencig\u0302is kiel la muziko de sklavoj. Sklavoj ne rajtis konservi siajn afrikajn identecojn au\u0306 kulturojn. Ili esprimis sin muzike miksante la sonojn el siaj hejmlandoj en Afriko au\u0306 Antiloj, la spiritan muzikon de preg\u0302ejoj, usonan popolmuzikon, kaj eu\u0306ropajn klasikaj\u0302ojn."}, {"text_idx": "#000010", "text": "Malmultaj nigruloj en la pasinteco lernis kiel legi au\u0306 skribi muzikon. Ili devis kompensi tiun mankon ludante lau\u0306-orele kaj improvizante. Tio parte klarigas, kial ekestis tra la lando apartaj regionaj formoj de j\u0302azo."}, {"text_idx": "#000011", "text": "Estas multe da diversaj opinioj, pri kiu alportis j\u0302azon al Eu\u0306ropo. Ofte okazis, ke blanka artisto prezentis la muzikon de nigraj artistoj kvazau\u0306 li mem verkis g\u0302in. La fonografo estis la plej nova kreaj\u0302o de la moderna teknologio komence de 1900, kaj tio helpis disvastigi la sonon. Blankaj kaj nigraj muzikistoj ofte koncertis eksterlande. Nigraj armeaj muzikistaroj koncertis tra la tuta mondo, disvastigante la sonon de j\u0302azo."}, {"text_idx": "#000012", "text": "Dum g\u0302ia populareco kreskis, g\u0302i influis c\u0302ion de politiko g\u0302is arto kaj modo. Ekzemple, c\u0302ar la muziko estis farita por dancado, la rigidaj vestaj\u0302oj portataj en tiu tempoperiodo ne funkciis. Homoj bezonis malpli rigidajn vestaj\u0302ojn por povi movig\u0302i libere. C\u0302i tio rezultigis novajn stilojn de vesto kiel la konataj virinaj roboj de la 20-aj jaroj. C\u0302ar pli da artistoj komencis aldoni voc\u0302on al sia muziko, j\u0302azo malfermis la pordon por ke ankau\u0306 virinoj okupig\u0302u pri muziko profesie."}, {"text_idx": "#000013", "text": "C\u0302ie, kie g\u0302i au\u0306dig\u0302is, unu afero estis klara: j\u0302azo estis la muziko de la popolo. G\u0302i estis muziko de energio kaj emocioj. G\u0302ia tre improvizata stilo permesis al la homoj c\u0302ie esprimi siajn kulturan identecon kaj socian frustrig\u0302on. J\u0302azo ofte estis ankau\u0306 la muziko de protestado. Iuj s\u0302tatoj timis tion kaj konsideris, c\u0302u malpermesi la muzikon."}, {"text_idx": "#000014", "text": "En 2011, la 30-a de aprilo estis nomumita kiel Internacia Tago de J\u0302azo."}, {"text_idx": "#000015", "text": "Myrtis Smith estas usona esperantistino, ing\u0302eniera instruisto tage kaj aspiranta artisto nokte. S\u0302iaj s\u0302atokupoj inkluzivas verkadon, dancadon, kudradon, mars\u0302adon kaj, kompreneble, Esperanton."}, {"text_idx": "#000017", "text": "cikatro: videbla postrestaj\u0302o de antau\u0306a rompo, s\u0302iro au\u0306 tranc\u0302o en la korpo au\u0306 foje en la menso."}, {"text_idx": "#000018", "text": "elemento: c\u0302iu el la bazaj eroj, kiuj kune konsistigas tutaj\u0302on.\nfonografo: frua formo de aparato por au\u0306digi muzikon au\u0306 voc\u0302on."}, {"text_idx": "#000021", "text": "Ne estas komentoj por montri."}, {"text_idx": "#000022", "text": "Eblas afis\u0302i nun kaj registrig\u0302i poste.\nSe vi jam havas konton, ensalutu nun por afis\u0302i uzante g\u0302in."}, {"text_idx": "#000024", "text": "Estas permesate nur 75 emog\u0302ioj."}]